Der er ikke flere alger at se i vandet ved strandene i Hjørring Kommune. Derfor kan man nu bade der igen. Fredag fandt man alger på en strækning fra Nørre Lyngby til Tornby, og derfor frarådede kommunen badning, hvor algerne var. Men med en rundringning til kystlivredderne kan miljøvagten ved Hjørring Kommune konstatere, at det ser ud til, at algerne er forsvundet igen, oplyser Marvin Meyer, der er miljømedarbejder ved Hjørring Kommune. Kommunen frarådede badning, hvor der var alger, da algerne ifølge embedslægen kan være skadelige. Hvis man bader i algerne kan der opstå hudirritation, og kommer man til at sluge vand med alger i, så kan man risikere at få opkast og diarré.

Referat:
Lørdag er strandene i Hjørring Kommune igen klar til at tage imod badende gæster efter fredagens algeopblomstring.